Blaze7451/Wiki-th-20250601 huggingface dataset:
โรสแมรี

โรสแมรี (Rosemary; Rosmarinus officinalis)  เป็นพืชพื้นเมืองของแถบเมดิเตอร์เรเนียน ยุโรปตอนใต้ อยู่ในวงศ์กะเพรา โรสแมรี่จัดอยู่ในประเภทไม้ดอกมีอายุหลายปี ต้นสูง 1-2 เมตร มีทั้งชนิดพุ่มและชนิดเลื้อย ลำต้นและใบมีขนนุ่มสั้นสีขาว ใบมีรูปร่างคล้ายเข็ม ยาว 2-4 เซนติเมตร กว้าง 2-5 มิลลิเมตร มีกลิ่นหอม เป็นพืชสมุนไพร ด้านบนของใบมีสีเขียว ด้านท้องใบเป็นสีขาวและมีขนปกคลุม ดอกมีหลายสี เช่น สีขาว สีชมพู สีม่วง หรือสีฟ้า ผลมีเปลือกแข็งสีน้ำตาลอ่อน มี 1 เมล็ด 

**สรรพคุณทางยา**
19 คุณประโยชน์และสรรพคุณของโรสแมรี่
1. โรสแมรี่เป็นสมุนไพรของเชฟ จุดเด่นคือทำให้อาหารอร่อย กลมกล่อม
2. โรสแมรี่นำไปแช่ในไวน์ หรือสปาร์คกลิ้งไวน์จะช่วยเพิ่มความหอม และลดอาการมึนเมา
3. โรสแมรี่นำไปผสมในแป้งขนมปังอบ จะช่วยให้นิ่มฟูมากขึ้น
4. โรสแมรี่มีสรรพคุณช่วยดับกลิ่นคาวปลา ใช้โรยบนสเต็กเนื้อปลาจะช่วยเพิ่มความหอมไร้ความคาว
5. สรรพคุณดีของโรสแมรี่ช่วยบรรเทาอาการคัดจมูก
6. โรสแมรี่นำไปสกัดเป็นน้ำมันหอมระเหย หยดลงในสบู่อาบน้ำช่วยลดกลิ่นเหงื่อ กลิ่นตัวได้
7. โรสแมรี่บดนำไปแช่ในน้ำอาบช่วยลดกลิ่นตัว แช่เท้าช่วยขจัดกลิ่นเท้า
8. โรสแมรี่มีสารที่มีประโยชน์ช่วยยับยั้งเซลล์มะเร็ง
9. ประโยชน์ของโรสแมรี่ช่วยให้เลือดไหลเวียนสะดวก
10. โรสแมรี่ช่วยรักษาแผลสดได้
11. โรสแมรี่มีสรรพคุณช่วยลดอาการอักเสบ
12. โรสแมรี่เป็นยารักษาไข้หวัด แก้ไอ ทำให้ชุ่มคอ
13. กลิ่นของโรสแมรี่ช่วยแก้อาการเมาเรือ วิงเวียน แก้ปวดศีรษะ
14. โรสแมรี่นำไปสกัดเป็นน้ำมันหอมระเหย หยดลงในแชมพูสระผมช่วยแก้ปัญหาผมร่วง ผมบาง และทำให้ผมนิ่ม
15. โรสแมรี่นำไปสกัดเป็นน้ำมันหอมระเหย หยดลงในแชมพูสระผมช่วยแก้ปัญหาคันศีรษะ และช่วยขจัดรังแค
16. ใบโรสแมรี่นำไปแช่ในเครื่องดื่มจะช่วยคลายความอ่อนเพลีย เพิ่มพลัง และมีสมาธิ
17. โรสแมรี่ช่วยเสริมสร้างความแข็งแรงให้กับผนังหลอดเลือด
18. สรรพคุณโรสแมรี่ช่วยให้ผิวกระชับ เสริมสร้างการผลิตคอลลาเจนในร่างกาย
19. ประโยชน์ของโรสแมรี่ช่วยให้เด็กที่มีสมาธิสั้น มีความจำและจดจ่อมากขึ้น

**สมุดภาพ**
หมวดหมู่:เครื่องเทศ
หมวดหมู่:สมุนไพร
หมวดหมู่:วงศ์กะเพรา
แกลลอน

แกลลอน (gallon) เป็นหน่วยวัดปริมาตร 

**ความจุแกลลอนมาตรฐาน**
 แกลลอนของเหลวอเมริกัน - มีปริมาตรประมาณ 231 ลูกบาศก์นิ้ว หรือ 3.785 412 ลิตร- แกลลอนของแห้งอเมริกัน - มีปริมาตร 4.404 884 ลิตร- แกลลอนอังกฤษ - มีปริมาตร 4.546 09 ลิตร และมีค่าเท่ากับ
** 4 ควอร์ต
** 8 ไพนท์
** 160 ออนซ์

**แกลลอน ในประเทศไทย**
นอกจากนี้ในประเทศไทยคำว่า "แกลลอน" ยังหมายถึงปริมาตรของเหลวขนาดใหญ่ที่บรรจุในภาชนะ โดยไม่จำเป็นต้องเป็นปริมาตรที่กำหนดไว้ตามมาตรฐานข้างต้นอีกด้วย เช่น แกลลอน 5 ลิตร หรือ แกลลอน 20 ลิตร

**อ้างอิง**
  มาตราชั่งตวง-  1แกลลอนเท่ากับกี่ลิตร
หมวดหมู่:หน่วยปริมาตร
หมวดหมู่:หน่วยอังกฤษ
มิลลิลิตร

มิลลิลิตร เป็นหน่วยวัดปริมาตร มีขนาดเท่ากับ 0.001 ลิตร
1 มิลลิลิตร มีค่าเท่ากับ- 1 ลูกบาศก์เซนติเมตร- 0.001 ลิตร
หมวดหมู่:หน่วยปริมาตร
ออนซ์ (หน่วยปริมาตร)

: สำหรับ ออนซ์ ที่เป็นหน่วยวัดน้ำหนัก ดูที่ ออนซ์ (หน่วยน้ำหนัก)
ออนซ์ (ounce) เป็นหน่วยวัดปริมาตรในระบบอังกฤษ- 1 ออนซ์ มีค่าเท่ากับ
** 1.804688 ลูกบาศก์นิ้ว
** 28.4130625 มิลลิลิตร- 160 ออนซ์ เท่ากับ 1 แกลลอนอังกฤษ- 40 ออนซ์ เท่ากับ 1 ควอร์ต- 20 ออนซ์ เท่ากับ 1 ไพนท์

**อ้างอิง**
หมวดหมู่:หน่วยปริมาตร
หมวดหมู่:หน่วยอังกฤษ
วงดนตรีเดอะแฮนด์ซั่ม

วงดนตรี เดอะแฮนด์ซั่ม เป็นวงดนตรีส่วนพระองค์ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ซึ่งเล่นดนตรีเฉพาะพระพักตร์  ทั้งส่วนพระองค์ฯและงานพระราชทานเลี้ยงในวาระต่างๆ เช่นในวาระเสด็จแปรพระราชฐานไปยังภาคต่างๆหรือเสด็จฯต่างประเทศ นักดนตรีและนักร้อง ประกอบด้วยข้าราชการ ทหาร ตำรวจในราชสำนัก  ได้แก่- พลตำรวจเอก เสริม จารุรัตน์ หัวหน้านายตำรวจราชสำนักประจำ(1) หัวหน้าวง เล่นตำแหน่งเบส- พลเอกพูลสวัสดิ์ ปัญจมานนท์ รองสมุหราชองครักษ์ เป็นรองหัวหน้าวง เล่นตำแหน่งคีย์บอร์ด- พลตำรวจเอก ไตรรัตน์ อมาตยกุล หัวหน้านายตำรวจราชสำนักประจำ(2) นักร้องประจำวง- พลตำรวจตรีศุภมงคล โปรียานนท์ นายตำรวจราชสำนัก เล่นตำแหน่งกีตาร์- พันโทบุญเสริม ศรีคำ เล่นตำแหน่งเบส- พันโทอภิดล คงนิล เล่นตำแหน่งคีย์บอร์ด และนักร้อง- พันตรีฉลองชัย ดวงดารา เล่นตำแหน่งไวโอลิน- นายนรินทร์ อัตธีรวงศ์ เล่นตำแหน่งกลอง- พลตำรวจเอกไตรรัตน์ อมาตยกุล  นายตำรวจราชสำนักประจำ นักร้อง- พลโทปิยะ น้อยบัวทิพย์  นักร้อง- พลตรี รองศาสตราจารย์ นายแพทย์วิภู กำเหนิดดี นักร้อง- นางสาวอิสริยา คูประเสริฐ  นักร้อง- พันโทหญิง ศรีจันทรา วีระผล นักร้อง- นายสมา สวยสด นักร้อง- นายอภิภู โสรพิมาย นักร้อง- ดร.กันยารัตน์ กุยสุวรรณ นักร้อง- ดร.อนุชิต นันทขว้าง นักร้อง- มล.ยุวันวรี กิติยากร นักร้อง- คุณรัดเกล้า อามระดิษ  นักร้อง- ร.ต.สันติ ลุนเผ่ รน.  นักร้อง- คุณจินตนา สุขสถิตย์  นักร้อง

**อ้างอิง**
หมวดหมู่:เพลงพระราชนิพนธ์
เจ้าจอมขวัญ

เจ้าจอมขวัญ เป็นเพลงพระราชนิพนธ์ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และทำนองแต่งโดยแมนรัตน์ ศรีกรานนท์

**อ้างอิง**
หมวดหมู่:เพลงพระราชนิพนธ์ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
หมวดหมู่:เพลงพระราชนิพนธ์ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง

สิริกิติ์
หมวดหมู่:สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ทาสเธอ

เพลงพระราชนิพนธ์ ทาสเธอ เป็นเพลงพระราชนิพนธ์ใน สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง 

**อ้างอิง**
หมวดหมู่:เพลงพระราชนิพนธ์ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
หมวดหมู่:เพลงพระราชนิพนธ์ในสมเด็จพระกนิษฐาธิราชเจ้า กรมสมเด็จพระเทพรัตนราชสุดา

หมวดหมู่:พระราชนิพนธ์ในสมเด็จพระกนิษฐาธิราชเจ้า กรมสมเด็จพระเทพรัตนราชสุดา
ส้มตำ (เพลงพระราชนิพนธ์)

เพลงพระราชนิพนธ์ ส้มตำ เป็นเพลงลูกทุ่ง เพลงพระราชนิพนธ์ในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี  บรรเลงครั้งแรกโดยวง อ.ส. วันศุกร์ โดยทรงขับร้องด้วยพระองค์เอง
ต่อมามีผู้ขอพระราชทานนำเพลงนี้ไปประกอบภาพยนตร์ เรื่อง ส้มตำ (พ.ศ. 2516 และ 2551) ขับร้องโดยบุปผา สายชล และนำไปขับร้องโดยพุ่มพวง ดวงจันทร์ ในงาน กึ่งศตวรรษเพลงลูกทุ่งไทย เมื่อวันที่ 7 กรกฎาคม พ.ศ. 2534 และขับร้องบันทึกเสียงโดยสุนารี ราชสีมา

**อ้างอิง**
หมวดหมู่:เพลงพระราชนิพนธ์ในสมเด็จพระกนิษฐาธิราชเจ้า กรมสมเด็จพระเทพรัตนราชสุดา
ยูโกะ นากาซาวะ

ยูโกะ นากาซาวะ (Nakazawa Yūko) (เกิดวันที่ 19 มิถุนายน พ.ศ. 2516) เป็นนักร้องและนักแสดงหญิงชาวญี่ปุ่น เธอเป็นอดีตสมาชิกรุ่นที่ 1 ของ มอร์นิงมูซูเมะ

**ประวัติการทำงาน**
ในปี พ.ศ. 2540 นากาซาวะได้เข้าร่วมโครงการ "Sharam Q Josei Rock Vocalist Audition" ซึ่งแม้เธอจะได้ตำแหน่งรองชนะเลิศหนึ่งใน 5 คนเท่านั้น แต่หลังจากโครงการได้จบลง มิตซูโอะ เทรากะหรือสึงกุ นักร้องนำของชารัมคิวและโปรดิวเซอร์ ก็ได้รับเธอ อายะ อิชิงูโระ, คาโอริ อีดะ, นัตสึมิ อาเบะ และอาซูกะ ฟูกูดะ ที่ได้รับตำแหน่งเดียวกันเอาไว้ และให้โอกาสแก่พวกเธออีกครั้งหนึ่ง โดยมีข้อแม้ว่าพวกเธอทั้งห้าจะต้องทำให้เพลงซิงเกิลตัวอย่างที่มีชื่อว่า ไอโนะทาเนะ ขายได้ 50,000 ชุดภายใน 5 วัน ซึ่งผลปรากฏว่านากาซาวะและเพื่อน ๆ ของเธอสามารถทำได้ตามข้อแม้ดังกล่าวก่อนกำหนด 1 วัน เป็นผลให้สึงกุตกลงนำพวกเธอเข้ามาร่วมงานด้วยในฐานะของวงไอดอลชื่อ "มอร์นิงมูซูเมะ" (ในขณะนั้นเธอมีอายุ 24 ปี) 
หลังจากการก่อตั้งมอร์นิงมูซูเมะไม่นาน ในปี พ.ศ. 2541 นากาซาวะได้เริ่มอาชีพศิลปินเดี่ยวควบคู่ไปด้วย โดยแนวเพลงเริ่มแรกของเธอนั้นคือแนวเอ็งกะ แต่ผสมกลิ่นไอของดนตรีแนวป็อปเข้าไปด้วย ซึ่งแนวเพลงเช่นนี้จะมีจังหวะที่ค่อนข้างช้า เนื้อหาเป็นผู้ใหญ่ และออกแนวบัลลาด เพลงซิงเกิลแรกของเธอที่มีชื่อว่า คาราสุโนะเนียวโบ
นากาซาวะยังทำหน้าที่เป็นนักร้องประจำให้แก่งานเพลงชุด โฟล์คซองส์ ของเฮลโล! โปรเจกต์ อีกด้วย โดยเพลงในอัลบั้มนี้จะเป็นเพลงแนวโฟล์คซองที่เธอร่วมกันสร้างกับกลุ่มนักร้องหรือศิลปินเดี่ยวคนอื่น ๆ ในสังกัดเดียวกัน นอกจากนั้น ในปี พ.ศ. 2543 เธอยังได้เข้าร่วมกับกับกลุ่ม อากะกุมิ4 ซึ่งเป็นหนึ่งในเฮลโล! โปรเจกต์ ชัฟเฟิลยูนิต พร้อมกับคิโระ5และอาโออิโระ7
วันที่ 15 เมษายน พ.ศ. 2544 นากาซาวะได้สำเร็จการศึกษาจากมอร์นิงมูซูเมะ เพื่อที่จะทำกิจกรรมอย่างอื่นนอกจากการร้องเพลงในช่วงอายุ 30 ปีที่จะมาถึง ซึ่งในขณะนั้นเธอมีอายุ 27 ปี ทำให้คาโอริ อีดะได้รับตำแหน่งหัวหน้าวงในวันถัดมา

**ผลงาน**

**เพลงซิงเกิล**

**อัลบั้มเพลง**

**วิดีโอ/ดีวีดี**

**ภาพยนตร์**

**รายการโทรทัศน์**
 เฮลโล! มอร์นิง - ไอดอล โวะซางาเซะ! - เอ็ม โนะโมกูชิโรกุ- เฮลโลแลนด์ - เอ็นเอชเคจูเนียร์สเปเชียล - โอซากะฮัตสึเค็งกิ แดช! โดยาห์ - CCHU~NEN

**ละครโทรทัศน์**
 พ.ศ. 2544 
** 3 ม.ค. – ไอเก็งโรซินันเตะโนะไซนัง 
** 9 ก.ค. – บิวตี 7 - พ.ศ. 2545 
** 3 ม.ค. – กินซะโนะโคอิ 
** 6 เม.ย. – โกกูเซ็ง (Gokusen) - พ.ศ. 2546 – โกกูเซ็ง สเปเชียล - พ.ศ. 2547  
** โคชิระฮงอิเกงามิโชะ (Kochira Hon Ikegami Sho) (3), (4)- พ.ศ. 2548 – โคชิระฮงอิเกงามิโชะ (5)- พ.ศ. 2549 – โฮมเมคเกอร์

**ภาพยนตร์โฆษณา**
 เอรูเซนุ- นิฮงโจวโอวเคบะ- โอริโกงาโดะ- ซูเกโอโดวชิเตบูรุ

**รายการวิทยุ**
 นากาซาวะ ยูโกะ โนะ ออลไนท์นิปปงซูเปอร์ - นากาซาวะ ยุโกะ โนะ ออลไนท์นิปปงซันเดย์สเปเชียล / นากาซาวะ ยูโกะ โนะ - คิมามะนิ คลาสสิก (รายการของมิวสิคพลาซ่า)- ยังทาวน์ โดวโยวบิ- มาจิอาซะ

**สมุดรวมภาพถ่าย**
 พ.ศ. 2544 – ฟีเธอร์ ~ นากาซาวะ ยูโกะ ซาชินโชว - พ.ศ. 2546 – วาตาชิกะโอะโมว, คนนะอนนะ – นากาซาวะ ยูโกะ ซาชินโชว (Watashi ga Omou, Konna Onna) 

**หนังสือ**
 พ.ศ. 2545 – ไคชิง- พ.ศ. 2546 – ซุตโตะอูชิโรการะมิเตกิตะ

**อ้างอิง**
หมวดหมู่:นักร้องหญิงญี่ปุ่น
หมวดหมู่:มอร์นิงมูซูเมะ
หมวดหมู่:บุคคลที่เกิดในปี พ.ศ. 2516
หมวดหมู่:บุคคลจากจังหวัดเกียวโต
หมวดหมู่:นักแสดงญี่ปุ่น
หมวดหมู่:ผู้มีชื่อเสียงทางโทรทัศน์ชาวญี่ปุ่น
สีดำ

สีดำ เป็นสีของวัตถุที่ไม่สะท้อนแสงที่สเปกตรัมสะท้อนออกมา วัตถุสีดำจะดูดกลืนทุกสีในสเปกตรัม จึงไม่สะท้อนสีใด ๆ ออกมาเลย หลายคนคิดว่าสีดำคือ "การผสมทุกสีเข้าด้วยกัน" แต่ความเป็นจริงแล้ว สีที่สามารถสะท้อนแสงคืนได้หมดทุกสีคือ สีขาว บางครั้งสีดำบ่งบอกถึงความว่างเปล่า และไม่มีสีสัน แต่สีดำเป็นสีสีหนึ่ง สามารถบ่งบอกคุณลักษณ์ต่าง ๆ ของวัตถุ เช่น แมวสีดำ หรือภาพศิลป์สีดำ หมูป่าสีดำ นอกจากนี้ยังมีหลักฐานทางประวัติศาสตร์ว่าสีดำถือเป็นหนึ่งในโทนสีแรก ๆ ที่มนุษย์ยุคหินใช้วาดภาพเขียนในถ้ำ มีการค้นพบภาพวาดกระทิงและสัตว์ต่าง ๆ ในถ้ำลัสโก โดยการใช้ถ่านหิน และต่อมามนุษย์ยุคหินก็เริ่มใช้กระดูกและเขาสัตว์มาเผาไฟ พื่อสร้างสีดำให้เข้มขึ้น

**ความหมายและการใช้**
 สีดำ เป็นสีแทนสัญลักษณ์ของความลึกลับน่ากลัว ความมีอำนาจ ส่วนมากจะมีความหมายไปทางลบ มีความหมายตรงข้ามกับสีขาว- การแต่งชุดดำไปงานศพ หรือติดปลอกแขนสีดำ เป็นสัญลักษณ์ของการไว้ทุกข์- สีดำ เป็นสีหลักในระบบสี CMYK (K มาจาก black)- หนังสือและเอกสารทั่วไป มักใช้หมึกสีดำเพื่อพิมพ์หรือเขียนตัวหนังสือ ส่วนการใช้สีอื่น ๆ เพื่อตกแต่งหรือเน้นให้เด่นชัด- แฟชั่นการแต่งตัวแบบกอธ (Goth) จะเน้นไปทางสีดำ ทั้งเสื้อผ้าและการแต่งหน้า- มีความเชื่อว่าแมวดำเป็นตัวนำความโชคร้ายมาสู่ โดยเฉพาะความเชื่อที่ว่าหากแมวดำกระโดดข้ามศพ จะทำให้ศพนั้นเฮี้ยน ในขณะที่แมวดำล้วนที่เป็นแมวไทยมงคลคือ โกนจา และนิลรัตน์- นิล เป็นอัญมณีที่มีสีดำ- ในวรรณกรรมเรื่อง กามนิตวาสิฎฐี ได้มีการเปรียบเทียบสีดำว่าเป็นสีแห่งความรัก ซึ่งจะแตกต่างไปจากคติสีดำโดยทั่วไปอย่างตรงกันข้าม เนื่องจากสีดำคือ สีเดียวกับสีพระศอของพระศิวะ ที่พระองค์ทรงดื่มพิษจากพญานาคเพื่อช่วยโลกไว้เมื่อครั้งกวนเกษียณสมุทร

**รูปภาพ**

**อ้างอิง**
2.  เปิดประวัติศาสตร์ 'สีดำ' โทนสีที่มีมากกว่าการไว้ทุกข์ ความเศร้า และโลกวิญญาณ
ดำ
หมวดหมู่:ความไม่มี
หมวดหมู่:ความมืด
หมวดหมู่:สีที่ใช้ในเว็บ
โคฮารุ คูซูมิ

โคฮารุ คูซูมิ (Kusumi Koharu; เกิดในวันที่ 15 กรกฎาคม ค.ศ. 1992) เป็นนักแสดง นางแบบ นักร้อง และอดีตนักพากย์หญิงชาวญี่ปุ่น เธอเป็นอดีตสมาชิกรุ่นที่ 7 เพียงคนเดียวของมอร์นิงมูซูเมะ

**ชีวิตช่วงต้น**
โคฮารุ คูซูมิเกิดที่โอจิยามะ วาชิมะ จังหวัดนีงาตะ และเติบโตในย่านชนบท ครอบครัวของเธอมีทั้งพ่อแม่ พี่ชายและพี่สาว ในช่วงที่เรียนในโรงเรียนประถม เธอสนใจในการเดินแบบจากการอ่านวารสารอย่าง CanCam ก่อนเข้าร่วมกลุ่มมอร์นิงมูซูเมะ เธอเคยเป็นกัปตันทีมวอลเลย์บอลประจำโรงเรียน

**อาชีพ**

**2005-2009: มอร์นิงมูซูเมะ, คิราริ สาวใสหัวใจเกินร้อย**
ใน ค.ศ. 2005 เธอได้รับเลือกเป็นสมาชิกรุ่นที่ 7 คนเดียว ซึ่งทางสึนกุให้ชื่อเล่นเธอว่า "มิราเคิล" 
ในเดือนเมษายน ค.ศ. 2006 คูซูมิได้รับบทพากย์เป็นคิราริ สึกิชิมะ ตัวละครหลักในอนิเมะคิราริ สาวใสหัวใจเกินร้อย และเผยแพร่ดนตรีภายใต้ชื่อตัวละครนี้ เจ้าตัวยังปรากฏตัวใน Haromoni@ และ Oha Suta ด้วย ความสำเร็จของอนิเมะและภาพลักษณ์ในชีวิตจริงของคูซูมิ ทำให้กลายเป็นหนึ่งในตัวอย่าง "ดารานักพากย์" ที่กลายเป็นที่นิยมในช่วงปลายคริสต์ทศวรรษ 2000
คูซูมิตัดสินใจจะทำโปรเจกต์เดี่ยวหลังหลัง คิราริ สาวใสหัวใจเกินร้อย สิ้นสุดลง โดยหลักคือการเดินแบบ เช่นเดียวกันกับการบันเทิงสายอื่น เช่นสุขนาฏกรรม ในวันที่ 19 กันยายน ค.ศ. 2009 สึนกุประกาศว่าคูซูมิจะออกจากมอร์นิงมูซูเมะและเฮลโล! โปรเจกต์ในวันที่ 6 ธันวาคม หลังการแสดงครั้งสุดท้ายในงานNine Smile ทัวร์ฤดูใบไม้ร่วงของมอร์นิงมูซูเมะประจำปี 2009 มีแฟน ๆ เข้าร่วมงานนี้เกือบ 4,000 คน

**ผลงาน**

**ในฐานะ คิราริ สึกิชิมะ**
อัลบั้มสตูดิโอ- มิตสึโบชิ (2006)- คิรารินแลนด์ (2007)- คิราริโทะฟูยุ (2008)
อัลบั้มรวม- เบสต์คิราริ (2009)
ซิงเกิล- "โคอิคานะ" (2006)- "บาลาไลกะ" (2006)- "Happy" (2007)- "Chance!" (2007)- "Papancake" (2008)- "Happy Happy Sunday!" (2009)

**สิ่งตีพิมพ์**

**หนังสือภาพ**

**อัตชีวประวัติ**
})
Up-Front Books
978-4-8470-1965-4

**ผลงาน**

**โทรทัศน์**

**วิทยุ**
}) 
9 มกราคม ค.ศ. 2016 
30 มิถุนายน ค.ศ. 2020 
79.0 FM Port, Niigata
Kusumi Koharu's Mediaship 927 
1 เมษายน ค.ศ. 2016 
31 มีนาคม ค.ศ. 2017
BSN: Broadcasting System of Niigata, Inc.

**ภาพยนตร์**

**อ้างอิง**

**แหล่งข้อมูลอื่น**
 Official blog ja- โคฮารุ คูซูมิ บัญชีอินสตาแกรมอย่างเป็นทางการ

หมวดหมู่:นักร้องญี่ปุ่น
หมวดหมู่:มอร์นิงมูซูเมะ
หมวดหมู่:ผู้มีชื่อเสียงทางโทรทัศน์ชาวญี่ปุ่น
เพ็กฮวยเกี่ยม

เทพบุตรงูทอง หรือ เพ็กฮวยเกี้ยม (p=Bì Xuě Jìan) เป็นนิยายกำลังภายในเรื่องที่สองของ กิมย้ง การแปลเป็นภาษาไทย ครั้งแรก โดย จำลอง พิศนาคะ และ ครั้งที่สองโดย น.นพรัตน์  ชื่อภาษาอังกฤษว่า The Sword Stained With Royal Blood

**ตัวละคร**
 อ้วงเซ็งจี้ (เหยียนเฉินจือ)- อุนแชแช- ฮ่อทิชิ่ว- เซี่ยซิหยี

**3 สบบัติ พรรคห้าพิษ (เบญจพิษ)**
 กระบี่งูทอง (金蛇剑)- เหล็กงูทอง (金蛇锥)- คัมภีร์งูทอง (金蛇秘笈)

**ความแตกต่าง**
ในฉบับพิมพ์เก่าของจำลอง พิศนาคะ และ น.นพรัตน์ มีความแตกต่างกันในเรื่องที่อยู่ของตัวละคร ชื่อ โหวเฉียวจง (กวีในสมัยราชวงศ์ชิง มีตัวตนอยู่จริง) ในฉบับของจำลอง พิศนาคะ โหวเฉียงจง มีบ้านเกิดอยู่ที่เมืองเซี่ยงคิว มณฑลฮ่อหนำ (เหอหนาน) ในขณะที่ฉบับของ น.นพรัตน์ เดิมนั้น มีบ้านเกิดอยู่ที่เกาะบอร์เนียว อาจจะเกิดจากการแก้ไขของท่านกิมย้งในครั้งที่ 1 และ 2 เพราะเป็นการแปลในฉบับที่ต่างกันนี้เอง อนึ่งแม้จะมีความแตกต่างกันบ้าง แต่ก็ถือว่าเล็กน้อยมาก เมื่อเทียบกับเนื้อเรื่องทั้งหมด

**การดัดแปลงในสื่ออื่น**

**ภาพยนตร์**

**ละครโทรทัศน์**

**แหล่งข้อมูลอื่น**
  รายละเอียดเพ็กฮวยเกี่ยม
พเพ็กฮวยเกี่ยม
หมวดหมู่:กิมย้ง
จิตรลดา

จิตรลดา อาจหมายถึง- แขวงสวนจิตรลดา- สวนจิตรลดา
** พระตำหนักจิตรลดารโหฐาน พระราชวังดุสิต- ตำหนักสวนจิตรลดา ตำหนักที่ประทับของพระบาทสมเด็จพระมงกุฎเกล้าเจ้าอยู่หัวก่อนจะเสด็จขึ้นครองราชย์ อยู่ภายในวังปารุสกวัน (แต่ปัจจุบันมักหมายถึง พระตำหนักจิตรลดารโหฐาน พระราชวังดุสิต)- โรงเรียนจิตรลดา- สถาบันเทคโนโลยีจิตรลดา- โครงการส่วนพระองค์สวนจิตรลดา- พระสมเด็จจิตรลดา หรือ พระกำลังแผ่นดิน  พระเครื่องที่พระบาทสมเด็จพระปรมินทรมหาภูมิพลอดุลยเดช ทรงสร้างด้วยพระหัตถ์ เพื่อพระราชทานแก่ข้าราชการ ทหาร ตำรวจ ระหว่างปี พ.ศ. 2508 - 2513- สถานีรถไฟจิตรลดา- แขวงสวนจิตรลดา เขตดุสิต กรุงเทพมหานคร- สด จิตรลดา ชื่อในวงการของ เชาวลิต วงศ์เจริญ
ดอยสุเทพ (แก้ความกำกวม)

ดอยสุเทพ สามารถหมายถึง- วัดพระธาตุดอยสุเทพราชวรวิหาร- ดอยสุเทพ- อุทยานแห่งชาติดอยสุเทพ-ปุย
ตำหนักสวนจิตรลดา

ตำหนักสวนจิตรลดา หัวมุมถนนราชดำเนินนอกตัดกับถนนศรีอยุธยา
ตำหนักจิตรลดาในวังปารุสกวัน
Chitlada Mansion terrace
ตำหนักสวนจิตรลดา เป็นตำหนักซึ่งเดิมเป็นของพระบาทสมเด็จพระมงกุฎเกล้าเจ้าอยู่หัว ขณะดำรงพระอิสริยยศ สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร อยู่ใกล้กับวังปารุสกวัน เมื่อพระบาทสมเด็จพระมงกุฎเกล้าเจ้าอยู่หัว เสด็จขึ้นครองราชย์ โปรดเกล้าฯ ให้สร้าง พระตำหนักจิตรลดารโหฐาน ขึ้นบริเวณทุ่งส้มป่อย และย้ายไปประทับที่นั่น และพระกรุณาโปรดเกล้าฯ พระราชทานตำหนักสวนจิตรลดา แลกเปลี่ยนกับที่ดินบริเวณท่าวาสุกรี ของสมเด็จพระเจ้าบรมวงศ์เธอ เจ้าฟ้าจักรพงษ์ภูวนาถ กรมหลวงพิษณุโลกประชานาถแต่เมื่อวันที่ 2 สิงหาคมได้ทรงดำรัสสร้างหอขึ้นมาอีกแห่งอยู่ที่จังหวัด นนทบุรี
ปัจจุบัน เมื่อกล่าวถึง ตำหนักสวนจิตรลดา มักสับสนกับ สวนจิตรลดา หรือ พระตำหนักสวนจิตรลดา ซึ่งหมายถึง พระตำหนักจิตรลดารโหฐาน พระราชวังดุสิต

**แหล่งข้อมูลอื่น**
หมวดหมู่:โบราณสถานในเขตดุสิต
หมวดหมู่:สิ่งก่อสร้างในเขตดุสิต
หมวดหมู่:พระราชวังดุสิต
สวนจิตรลดา
นิวพลอต

นิวพลอต  (gnuplot) เป็นซอฟต์แวร์ฟรีที่ใช้ในการวาดกราฟ โดยรับคำสั่งจากหน้าจอใช้แบบข้อความ หรือจากคอมมานด์ไลน์ ผู้ใช้สามารถพิมพ์ฟังก์ชันคณิตศาสตร์ลงไปและโปรแกรมจะแสดงกราฟให้ทันที และยังมีลูกเล่นในการจัดปรับเปลี่ยนรูปกราฟได้อีกมาก โปรแกรมดังกล่าวใช้ได้บนคอมพิวเตอร์และระบบปฏิบัติการส่วนใหญ่ (ลีนุกซ์, ยูนิกซ์, ไมโครซอฟท์วินโดวส์, แมคโอเอสเท็น)
นิวพลอตสามารถวาดผลลัพธ์ออกหน้าจอได้ทันที หรือวาดลงแฟ้มกราฟิกหลายชนิด ซึ่งรวมถึง PNG, EPS, SVG, JPEG และอีกมาก มันสามารถสร้างโค้ด LaTeX สำหรับใช้ในโปรแกรมจัดหน้าเอกสาร LaTeX ได้ทันทีอีกด้วย
gnuplot ถูกใช้เป็นโปรแกรมพลอตสำหรับโปรแกรม GNU Octave, แม็กซิมา และ gretl และเราสามารถใช้มันได้จากภาษาสคริปต์ต่าง ๆ เช่น ภาษาเพิร์ล (ผ่าน CPAN) , ภาษาไพทอน (ผ่าน Gnuplot-py และ SAGE) , ภาษารูบี (ผ่าน rgnuplot) และ Smalltalk (Squeak และ GNU Smalltalk). นิวพลอตเขียนด้วยภาษาซี

**ตัวอย่างคำสั่ง**
ในกรณีวาดกราฟ  นั้นจะใช้คำสั่ง:
plot sin (x) 

**สัญญาอนุญาต**
ชื่อของโปรแกรมนิวพลอต (gnuplot) แม้จะสะกดคล้ายกับโครงการกนู แต่นิวพลอตก็ไม่ได้เกี่ยวข้องกับโครงการกนูแต่อย่างใด รวมทั้งไม่ได้ใช้สัญญาอนุญาตสาธารณะทั่วไปของกนูอีกด้วย  อย่างไรก็ตามโปรแกรมของโครงการกนูบางตัวนั้นใช้งานนิวพลอต เพื่อแสดงความแตกต่างให้ชัดเจนออกจากโปรแกรมในโครงกนู ชื่อนิวพลอตจึงเลือกใช้ตัวอักษรพิมพ์เล็ก (gnuplot) 
ชื่อของโปรแกรมนี้ในตอนแรกถูกเลือกเพื่อให้แตกต่างจากโปรแกรมที่ชื่อ “newplot” และเป็นการพบกันครึ่งทางระหว่างชื่อ 
“llamaplot” และ “nplot”
โปรแกรมดังกล่าวแจกจ่ายภายใต้สัญญาอนุญาตที่อนุญาตให้ทำสำเนาและแก้ไขซอร์สโค้ดได้ อย่างไรก็ตามการแจกจ่ายรุ่นที่ถูกแก้ไขนั้น อนุญาตให้แจกจ่ายได้ในรูปแบบของแพตช์เท่านั้น (ไม่อนุญาตให้แจกจ่ายโปรแกรมที่ถูกแก้ไขตัวเต็ม)

**อ้างอิง**

**แหล่งข้อมูลอื่น**
  เว็บไซต์ของ นิวพลอต
หมวดหมู่:ซอฟต์แวร์กราฟิกส์
หมวดหมู่:ฟรีแวร์
วัดพระธาตุแช่แห้ง

วัดพระธาตุแช่แห้ง พระอารามหลวง (langx|nod|100px) เป็นพระอารามหลวง ชั้นตรี ชนิดสามัญ ตั้งอยู่ที่ บ้านหนองเต่า หมู่ 3 ตำบลม่วงตึ๊ด อำเภอภูเพียง จังหวัดน่าน อยู่ห่างจากตัวเมืองออกไปประมาณ 3 กิโลเมตร เดิมเป็นวัดราษฎร์ องค์พระธาตุตั้งอยู่บนเนินเขาลูกเตี้ย ๆ เป็นสีทองสุกปลั่ง สามารถมองเห็นได้แต่ไกล เนื่องจากสูงถึง 2 เส้น  เป็นอนุสรณ์ของความรักและความสัมพันธ์ ระหว่างเมืองน่านกับเมืองสุโขทัยในอดีต

**ความสำคัญ**
 ศาสนสถานสำคัญประจำจังหวัดน่าน- พระธาตุแช่แห้ง ใช้เป็นสถานที่ประกอบพิธีน้ำอภิเษกน้ำบ่อแก้ว จังหวัดน่าน ใช้ทำน้ำอภิเษก- พระธาตุแช่แห้ง เป็นพระธาตุประจำปีเกิด ของคนที่เกิดปีเถาะ (ปีนักษัตรกระต่าย)

**อ้างอิง**
พระธาตุแช่แห้ง 
พระธาตุแช่แห้ง
ช่แ
แช่แห้ง
หมวดหมู่:โบราณสถานในจังหวัดน่าน
หมวดหมู่:สิ่งก่อสร้างในอำเภอภูเพียง
เทศบาลโอเอกูซี

ภูมิทัศน์ของเขตเทศบาลโอเอกูซี
ที่ตั้งเขตเทศบาลโอเอกูซีบนเกาะติมอร์
การแบ่งเขตในโอเอกูซี
เมืองและแม่น้ำในโอเอกูซี
โอเอกูซี (Oecusse; Oekusi-Ambenu) เป็นดินแดนของประเทศติมอร์-เลสเต (ติมอร์ตะวันออก) ที่ไม่มีพื้นที่ติดกับดินแดนส่วนอื่นของประเทศ มีขนาด 815 ตารางกิโลเมตร เป็นพื้นที่ตามแนวชายฝั่งในซีกตะวันตกของเกาะติมอร์ มีพรมแดนติมอร์ตะวันตกของประเทศอินโดนีเซีย ล้อมรอบไว้ มีเฉพาะทางเหนือที่ติดกับทะเลซาวู เมืองหลักของเทศบาลนี้คือ ปันเตมากัสซาร์ (Pante Macassar) หรืองเมืองโอเอกูซี ซึ่งในสมัยที่เป็นอาณานิคมของโปรตุเกส เรียก Vila Taveiro
การเดินทางจากกรุงดิลีสามารถเดินทางได้แค่ทางเรือเท่านั้น เทศบาลโอเอกูซีเป็นดินแดนที่พิเศษกว่าเทศบาลอื่น ๆ ของติมอร์-เลสเต เพราะเนื่องจากเป็นดินแดนที่ทางรัฐเข้าไปปกครองได้ยาก จึงมีการตั้งผู้นำถิ่นขึ้น ซึ่งมีสิทธิในการตัดสินใจในการดำเนินกิจการของดินแดนแห่งนี้โดยไม่ต้องผ่านรัฐบาลกลาง

**ประชากร**
มีประชากร 58,521 คน มี 13,016 ครัวเรือน (Census 2004) มีชาวอาโตนีเป็นชนพื้นเมืองประมาณ 20,000 คน โดยชนเผ่านี้ส่วนใหญ่อยู่ในติมอร์ตะวันตก 

**ภาษา**
นอกจากภาษาราชการของติมอร์ตะวันออกคือภาษาเตตุนและภาษาโปรตุเกส มีการใช้ภาษาอินโดนีเซียเป็นภาษากลางมากในบริเวณนี้ ชาวอาโตนีพูดภาษาไบเกโน ซึ่งอยู่ในตระกูลภาษาออสโตรนีเซียน ส่วนใหญ่จะพูดได้ภาษาเดียว มีคำยืมจากภาษาโปรตุเกสเล็กน้อย และแทบจะไม่มีจากภาษาเตตุนเลย

**ศาสนา**
ส่วนใหญ่นับถือศาสนาคริสต์ นิกายโรมันคาทอลิก

**การแบ่งเขตบริหาร**
โอเอกูซีแบ่งออกเป็น 4 เขต- นีตีเบ (Nitibe)- โอเอซีโล (Oesilo)- ปันเตมากาซาร์  (เมืองหลัก)- ปาซาเบ (Passabe)

**แหล่งข้อมูลอื่น**
  Union of Capital Cities of the Portuguese Language date=2005-12-24 ()-  Association of Soldiers of Oecusse date=2005-12-13 ()
โอเอกูซี
หมวดหมู่:ดินแดนแทรกและดินแดนส่วนแยก
เขตปกครองตนเองทิเบต

เขตปกครองตนเองทิเบต หรือ เขตปกครองตนเองซีจ้าง เป็นเขตปกครองตนเองของชาวทิเบต ตั้งอยู่ทางตะวันตกเฉียงใต้ของประเทศจีนมีเมืองหลวงชื่อ ลาซ่า มีพระเป็นผู้นำของเขตปกครองตนเองนี้ ชาวทิเบตนับถือศาสนาพุทธนิกายวัชรยาน คล้ายกับประเทศภูฏาน ทิเบตตั้งอยู่บนเทือกเขาหิมาลัย เป็นที่ราบสูงที่สูงที่สุดในโลก จนได้รับฉายาว่า หลังคาโลก ทิเบตมีอากาศที่หนาวเย็นมาก และมีความกดอากาศและออกซิเจนที่ต่ำ ฉะนั้นผู้ที่จะมาในทิเบตจะต้องปรับสภาพร่างกายก่อน และด้วยเหตุนี้ประชากรที่อาศัยอยู่ในทิเบตจึงน้อย
พลเมืองชายของทิเบตกว่าครึ่งบวชเป็นพระ ก่อนที่จีนจะผนวกทิเบตเป็นเขตปกครองตนเอง ทิเบตมีสามเณริกามากที่สุดในโลก ในทิเบตเคยมีคัมภีร์มากมาย พลเมืองนับถือศาสนาอย่างเคร่งครัด จนได้รับฉายาว่า "แดนแห่งพระธรรม"

**ที่ตั้งและอาณาเขต**
ที่ตั้งของทิเบต
เขตปกครองตนเองทิเบตมีพื้นที่ติดต่อดังนี้ - ทิศเหนือ ติดต่อกับเขตปกครองตนเองชินเจียงอุยกูร์และมณฑลชิงไห่ (ประเทศจีน)- ทิศตะวันออก ติดต่อกับมณฑลเสฉวน (ประเทศจีน)- ทิศใต้ ติดต่อกับประเทศเนปาล ประเทศภูฏาน มณฑลยูนนาน (ประเทศจีน) รัฐอัสสัม รัฐนาคาแลนด์ (ประเทศอินเดีย) ในปัจจุบัน บริเวณที่มีเขตติดต่อกับประเทศอินเดียนี้ ยังเป็นบริเวณพื้นที่พิพาทระหว่างจีนกับอินเดีย ซึ่งอินเดียได้อ้างกรรมสิทธิ์เข้ามาปกครอง และเรียกดินแดนบริเวณนี้ว่า อรุณาจัลประเทศ- ทิศตะวันตก ติดต่อกับรัฐชัมมูและกัศมีร์ (ประเทศอินเดีย) และประเทศปากีสถาน

**ประวัติ**
ก่อนคริสต์ศักราช ชนชาติทิเบตอาศัยอยู่ที่ราบสูงทิเบต มีการไปมาหาสู่กันกับชนชาติฮั่นที่อาศัยอยู่ในแผ่นดินใหญ่จีน ผ่านระยะเวลาอันยาวนาน เผ่าชนต่าง ๆ ของที่ราบสูงชิงไห่-ทิเบตก็ค่อย ๆ รวมกันเป็นเอกภาพ และกลายเป็นชนชาติทิเบตในปัจจุบัน
ต้นคริสต์ศตวรรษที่ 7 สภาพแบ่งแยกปั่นป่วนในภูมิภาคกลางของจีนที่ดำเนินมาเป็นเวลานาน 300 กว่าปีได้สิ้นสุดลง ขณะเดียวกัน วีรบุรุษซงแจ็นกัมโป ราชวงศ์ยาร์ลุง ของชนชาติทิเบตได้สถาปนาจักรวรรดิทิเบตอย่างเป็นทางการขึ้นมา และตั้งเมืองหลวงที่นครลาซ่า ในช่วงปกครองประเทศ พระเจ้าซงแจ็นกัมโปได้ศึกษาเทคโนโลยีทางการผลิตและผลงานทางการเมืองและวัฒนธรรมที่ทันสมัยของราชวงศ์ถัง และมีความสัมพันธ์ฉันมิตรในด้านต่าง ๆ กับราชวงศ์ถังไม่ว่าจะเป็นด้านการเมือง เศรษฐกิจ และวัฒนธรรม
ในช่วงกลางคริสต์ศตวรรษที่ 13 หลังจากทิเบตได้รวมเข้าเป็นดินแดนส่วนหนึ่งของจีนเป็นต้นมา แม้ว่าจีนจะมีหลายราชวงศ์ที่ผลัดเปลี่ยนกันขึ้นปกครองประเทศ และเปลี่ยนอำนาจรัฐหลายครั้ง แต่ทิเบตก็อยู่ภายใต้การควบคุมของรัฐบาลกลางมาโดยตลอดไม่ว่าราชวงศ์ใด
หลังจากราชวงศ์ชิงได้สถาปนาขึ้นในปี พ.ศ. 2187 (ค.ศ. 1644) ได้ให้ความสำคัญเป็นอย่างยิ่งในการปกครองควบคุมทิเบตอย่างใกล้ชิด ทำให้อำนาจการบริหารปกครองของรัฐบาลกลางเป็นไปอย่างมีระบบระเบียบยิ่งขึ้น เมื่อปี พ.ศ. 2270 (ค.ศ. 1727) ราชวงศ์ชิงได้ส่งเสนาบดีไปประจำทิเบต เพื่อเป็นตัวแทนของส่วนกลางกำกับดูแลกิจกรรมบริหารส่วนท้องถิ่นของทิเบต
ตั้งแต่ พ.ศ. 2455 ราชอาณาจักรทิเบตประกาศแยกตัวเป็นเอกราชจากจีน แต่จีนยังมีอิทธิพลต่อการเมืองภายในทิเบตและยังมีอำนาจปกครองทิเบตในคามและอัมโด จนถึง พ.ศ. 2501 จีนบุกเข้าทิเบตและก่อตั้งเขตปกครองพิเศษขึ้น
ผู้นำทางจิตวิญญาณและผู้นำสูงสุดของชาวทิเบตคือ องค์ทะไลลามะ องค์ปัจจุบัน

**การแบ่งเขตการปกครอง**
เขตปกครองตนเองทิเบตแบ่งออกเป็น 7 เขตการปกครองระดับจังหวัด ประกอบด้วย 6 นครระดับจังหวัด และ 1 จังหวัด
ภายในนี้ยังแบ่งออกเป็น 74 เขตการปกครองระดับอำเภอ ประกอบด้วย 66 อำเภอ และ 8 เขต

**ดูเพิ่ม**
 พระราชวังโปตาลา- พุทธศาสนาในทิเบต- ทะไล ลามะ

**อ้างอิง**

**แหล่งข้อมูลอื่น**
  เว็บไซต์ทางการของเขตปกครองตนเองทิเบต date=2021-05-08 

ทิเบต
ท
.th

.th เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับประเทศไทย บริหารโดยบริษัท ที.เอช.นิค จำกัด (THNIC) ควบคุมโดย มูลนิธิศูนย์สารสนเทศเครือข่ายไทย (Thai Network Information Center Foundation)
โดเมน .th เริ่มใช้ครั้งแรกเมื่อ เดือน มิถุนายน พ.ศ. 2531 โดยความร่วมมือระหว่าง 3 หน่วยงาน ได้แก่ สถาบันเทคโนโลยีแห่งเอเชีย (AIT) มหาวิทยาลัยสงขลานครินทร์ และ จุฬาลงกรณ์มหาวิทยาลัย ปัจจุบันมีสถานะการใช้เป็นที่แพร่หลายในประเทศไทย

**โดเมนระดับที่สอง**
ที.เอช.นิค อนุญาตให้จดทะเบียน .th ในโดเมนระดับที่สาม ภายใต้โดเมนระดับที่สองที่กำหนดไว้แล้วเจ็ดประเภทเท่านั้น ได้แก่- .ac.th หน่วยงานการศึกษา (academic institutions) สำหรับสถาบันการศึกษา ผู้สมัครขอจดทะเบียนโดเมนเนมภายใต้หมวดหมู่นี้ จะต้องเป็นสถาบันการศึกษาที่จดทะเบียนในประเทศไทย- .co.th หน่วยงานการค้า (commercial entities) สำหรับการพาณิชย์และธุรกิจ ผู้สมัครขอจดทะเบียนชื่อโดเมนภายใต้หมวดหมู่นี้ จะต้องเป็นองค์กรพาณิชย์ที่จดทะเบียนในประเทศไทย หรือบริษัทต่างประเทศที่มีตัวแทนอยู่ในประเทศไทย และตัวแทนนั้น จะต้องจดทะเบียนในประเทศไทย และได้รับการโอนสิทธิ ในการจดทะเบียนชื่อโดเมนจากบริษัทแม่ในต่างประเทศเป็นที่เรียบร้อย- .go.th หน่วยงานรัฐบาล (government use) สำหรับการใช้ของภาครัฐบาล เช่น กระทรวงหรือหน่วยงานรัฐบาล ผู้สมัครขอจดทะเบียนชื่อโดเมนภายใต้หมวดหมู่นี้จะต้องเป็นหน่วยงานของรัฐบาลไทย (มติการประชุมคณะรัฐมนตรี)- .mi.th หน่วยงานทหาร (military use) สำหรับหน่วยงานทางทหาร- .or.th หน่วยงานไม่แสวงผลกำไร (non-profit organizations) สำหรับองค์กรที่ไม่แสวงผลกำไร- .net.th ผู้ให้บริการอินเทอร์เน็ต (Internet providers) สำหรับนิติบุคคลผู้ได้รับใบอนุญาตประกอบกิจการโทรคมนาคมทั้ง 3 แบบ ตาม พระราชบัญญัติ การประกอบกิจการโทรคมนาคม พ.ศ. ๒๕๔๔- .in.th บุคคลหรือองค์กรทั่วไปในประเทศไทย (individuals / organizations) สำหรับบุคคลทั่วไป และหน่วยงานทุกประเภท

**โดเมนระดับบนสุดที่สอง**
ในปี พ.ศ. 2553 มีการจดทะเบียนโดเมนระดับบนสุดขึ้นใหม่อีกชื่อหนึ่งคือ .ไทย เพื่อใช้เป็นชื่อโดเมนในภาษาท้องถิ่น จนกระทั่งปัจจุบัน เว็บไซต์หลายพันแห่งใช้โดเมนนี้  มีทั้งจดทะเบียนเพื่อใช้เป็นโดเมนหลัก และใช้ควบคู่ไปกับ .th ดั้งเดิม
ในทางเทคนิค ".ไทย" จะถูกแปลงให้เป็น ".xn--o3cw4h" รวมทั้งโดเมนย่อยตามขั้นตอนวิธีของชื่อโดเมนสากลวิวัตน์ (Internationalized Domain Name: IDN) เพื่อให้เข้ากันได้กับมาตรฐานเดิม RFC 883 ที่ใช้ได้เพียงรหัสแอสกีเท่านั้น
ที.เอช.นิค อนุญาตให้จดทะเบียน .ไทย ทั้งระดับที่สองและระดับที่สามตามที่กำหนดเจ็ดประเภท- .ศึกษา.ไทย ประเภทเดียวกับ .ac.th- .ธุรกิจ.ไทย ประเภทเดียวกับ .co.th- .รัฐบาล.ไทย ประเภทเดียวกับ .go.th- .ทหาร.ไทย ประเภทเดียวกับ .mi.th- .องค์กร.ไทย ประเภทเดียวกับ .or.th- .เน็ต.ไทย ประเภทเดียวกับ .net.th- .ไทย ประเภทเดียวกับ .in.th

**ชื่อที่ห้ามจดทะเบียน**
ชื่อที่ห้ามจดทะเบียนตามนโยบายของ ที.เอช.นิค มีมากกว่า 7,000 รายการ  ส่วนใหญ่เป็นชื่อประเทศ เมืองหลวง เมืองใหญ่ สถานที่ทางภูมิศาสตร์อื่น ๆ ชนชาติหรือกลุ่มชาติพันธุ์ ชื่อองค์การรัฐบาล ซึ่งจะสงวนไว้ให้กับหน่วยงานที่เกี่ยวข้องเท่านั้น นอกจากนี้ชื่อที่พ้องกับเชื้อพระวงศ์ คำหยาบคาย และคำที่เกี่ยวกับกิจกรรมทางเพศ อาชญากรรม และความมั่นคงของประเทศ ไม่อนุญาตให้จดทะเบียน

**อ้างอิง**
  ข้อมูล whois ของ .th จาก IANA date=2008-07-25 

**แหล่งข้อมูลอื่น**
 บริษัท ที.เอช.นิค จำกัด- มูลนิธิศูนย์สารสนเทศเครือข่ายไทย
th
หมวดหมู่:การสื่อสารในประเทศไทย
ซายูมิ มิจิชิเงะ

ซายูมิ มิจิชิเงะ (Michishige Sayumi, เกิดวันที่ 13 กรกฎาคม พ.ศ. 2532) เป็นนักร้อง นักแสดงและนางแบบชาวญี่ปุ่น เธอเป็นอดีตสมาชิกรุ่นที่ 6 ของมอร์นิงมูซูเมะ

**ประวัติ**

**ชีวิตช่วงต้นและครอบครัว**
มิจิชิเงะเกิดที่เมืองอูเบะ จังหวัดยามางูจิ เธอเป็นลูกคนสุดท้องในบรรดาลูก 3 คน มีพี่ชายกับพี่สาว โดยชื่อของเธอได้รับมาจากการที่พ่อของเธอนั้นเป็นแฟนคลับของอดีตผู้ประกาศข่าวสาวช่องเอ็นเอชเค ที่มีชื่อว่า "ซายูมิ โฮริเอะ"หลังจากนั้นเธอได้ย้ายมาอาศัยอยู่ที่กรุงโตเกียวพร้อมแม่กับพี่สาวของเธอ หลังจากที่เธอได้เข้าร่วมมอร์นิงมูซูเมะ
นอกจากนั้นมิจิชิเงะมีลูกพี่ลูกน้องที่เป็นนักร้องด้วยกันอย่างซาโฮะ มิจิชิเงะ ซึ่งเป็นอดีตสมาชิกรุ่นที่ 6 ของโฮคาโงะ พรินเซส

**มอร์นิงมูซูเมะ (ค.ศ. 2003 - 2014)**
ไฟล์:Mitsui, Michishige, Kamei - Platinum 9 Tour Spring 2009.jpg|thumb|ไอกะ มิสึอิ (ซ้าย) มิจิชิเงะ (กลาง) และเอริ คาเม แสดงในงานคอนเสิร์ต Platinum 9 Disc ในเดือนพฤษภาคม ค.ศ. 2009
ในช่วงปลายปี พ.ศ. 2545 ตอนที่ซายูมิอายุ 13 ปี ได้เข้าร่วมโครงการ Love Audition 2002 เพื่อคัดเลือกสมาชิกรุ่นที่ 6 ของมอร์นิงมูซูเมะ มีผู้เข้าร่วมออดิชัน 10,000 คน แต่ในวันที่ 19 มกราคม พ.ศ. 2546 มีผู้ผ่านการคัดเลือกเพียงสามคน คือ ตัวเธอเอง, เอริ คาเมและเรนะ ทานากะ (ส่วนมิกิ ฟูจิโมโตะ ได้ผันตัวจากนักร้องเดี่ยวในสังกัด เฮลโล! โปรเจกต์ มาเข้าร่วมเป็นสมาชิกรุ่นที่ 6 ร่วมกับซายูมิ,เอริและเรนะในภายหลัง)
ในวันที่ 18 พฤษภาคม พ.ศ. 2555 ริสะ นีงากิ ได้สำเร็จการศึกษาจากมอร์นิงมูซูเมะพร้อมกับ ไอกะ มิตสึอิ ริสะได้มอบตำแหน่งให้กับซายูมิเป็นหัวหน้าวงคนที่ 8
ในวันที่ 26 พฤศจิกายน พ.ศ. 2557 ซายูมิได้สำเร็จการศึกษาจากมอร์นิงมูซูเมะและเธอได้มอบตำแหน่งให้มิซูกิ ฟูกูมูระเป็นหัวหน้าวงคนที่ 9
ซายูมิได้ทำงานในฐานะสมาชิกของมอร์นิงมูซูเมะในระยะเวลาที่ยาวที่สุดโดยระยะเวลา 11 ปีกับ 10 เดือน (คนที่ทำงานกับมอร์นิงมูซูเมะในเวลาที่สั้นที่สุดโดยระยะเวลา 1 ปีกับ 7 เดือน นั่นคือ "อาซูกะ ฟูกูดะ" อดีตสมาชิกรุ่นที่ 1)

**ผลงาน**
ผลงานที่มิจิชิเงะมีส่วนร่วมกับมอร์นิงมูซูเมะในฐานะสมาชิก โปรดดูที่บทความรายชื่อผลงานของมอร์นิงมูซูเมะ 

**สมุดรวมภาพถ่าย**
 29 ตุลาคม พ.ศ. 2547 Michishige Sayumi (道重さゆみ)- 13 มกราคม พ.ศ. 2550 Doukei (憧憬)- 30 มิถุนายน พ.ศ. 2550 17 Love-Hello! Michishige Sayumi (17ラブハロ! 道重さゆみ)- 9 ธันวาคม พ.ศ. 2550 Sousou (蒼蒼)- 25 กันยายน พ.ศ. 2551 LOVE LETTER- 11 กรกฎาคม พ.ศ. 2552 20sai 7gatsu 13nichi (20歳7月13日)- 26 เมษายน พ.ศ. 2553 Lā- 27 ตุลาคม พ.ศ. 2554 Sayuminglandoll- 25 มกราคม พ.ศ. 2556 Mille-feuille (美ルフィーユ)- 27 ตุลาคม พ.ศ. 2556 Blue Rose- 26 ตุลาคม พ.ศ. 2557 YOUR LOVE- 13 กรกฎาคม พ.ศ. 2561 DREAM- ธันวาคม พ.ศ. 2563 Sayumi Michishige Photobook

**ซิงเกิลคอลแลบ**
 13 มีนาคม พ.ศ. 2562 เซ็ตไตคาโนโจ (ร่วมร้องกับเซโกะ โอโมอิ)

**ภาพยนตร์**

**การปรากฏตัว**

**รายการโทรทัศน์**

**รายการวิทยุ**

**อินเทอร์เน็ต**

**อ้างอิง**

**ดูเพิ่ม**
 เฮลโล! โปรเจกต์- มอร์นิงมูซูเมะ

**แหล่งข้อมูลอื่น**
  เว็บบล็อก -  อินสตาแกรม-  ทวิตเตอร์- 3804728
หมวดหมู่:นักร้องญี่ปุ่น
หมวดหมู่:มอร์นิงมูซูเมะ
หมวดหมู่:บุคคลจากจังหวัดยามางูจิ
หมวดหมู่:บุคคลจากอูเบะ
หมวดหมู่:นักแสดงญี่ปุ่น
หมวดหมู่:ผู้มีชื่อเสียงทางโทรทัศน์ชาวญี่ปุ่น
รายชื่อนักมวยสากลชาวไทยที่เคยชิงแชมป์โลก

==รายชื่อนักมวยสากลชาวไทยที่เคยชิงแชมป์โลกเฉพาะสถาบัน WBC, WBA, WBO และ IBF**
ต่อไปนี้เป็นรายชื่อนักมวยสากลชาวไทยที่เคยชิงแชมป์โลกเฉพาะสถาบัน WBC, WBA, WBO และ IBF แต่ไม่สำเร็จ
# จำเริญ ทรงกิตรัตน์ หรือ ร.ต.อ. สำเริง ศรีมาดี 
# พันธุ์ทิพย์ แก้วสุริยะ 
# ถนอมจิต สุโขทัย 
# มนต์สยาม ฮ. มหาชัย 
# ต้องตา เกียรติวายุภักษ์ 
# สกัด พรทวี หรือนายวิรุฬห์ ผลพิมาย 
# ฟ้าคำรณ วิบูลย์ชัย 
# วิชิต เมืองร้อยเอ็ด 
# ประยูรศักดิ์ เมืองสุรินทร์ หรือนายประยูร สุทธิ 
# ศักดิ์ แกแล็คซี่ 
# ก้องธรณี พยัคฆ์อรุณ หรือนายชาติชาย ทิพย์ท่าไม้ 
# ใหม่ ธนบุรีฟาร์ม หรือ นายปรีชา ชำนาญแทน 
# พัฒน์ อ.ยุทธนากร 
# เพชรไทย ชูวัฒนะ  
# เขาใหญ่ มหาสารคาม 
# โนรี จ๊อกกี้ยิม 
# กาจก้อง แดนภูไท 
# ต่อศักดิ์ ศศิประภายิม หรือนายต่อศักดิ์ ผ่องสุภา 
# สิงห์ประเสริฐ กิตติเกษม 
# ถนอมจิต เกียรติเกรียงไกร 
# โตโต้ ป.พงษ์สว่าง หรือนายจำลอง ธรรมวิยศ 
# ห้าดาว ซีพียิม หรือนายพรชัย เตชสินชัย 
# สุรชัย แสงมรกต หรือนายสุรชัย แลบัว 
# หลักหิน ซีพียิม หรือนายวิชิต ลาภมี 
# พยัคฆ์ นครหลวงโปรโมชั่น หรือนายกิตติชัย ปรีชา 
# สงคราม ป.เปาอินทร์
# มงคล จ.เจริญ หรือนายประสิทธิ์ ศรีมนต์ใต้ 
# โผน แสงมรกต หรือนายพัฒนา สังโยธา 
# เสาหิน ส.ธนิกุล หรือนายอนุพงษ์ ศรีสุข 
# ชาติ เกียรติเพชร หรือนายสุริยา สมีแจ้ง 
# เวทย์ ศักดิ์เมืองแกลง 
# ฟ้าประกอบ รักเกียรติยิม หรือนายประหยัด ไสวงาม 
# นภาพล เกียรติศักดิ์โชคชัย หรือนายนำชัย สารุ 
# ไก่ชน ส.วรพิน
# สด ปูนนกอินทรียิม
# ประมวนศักดิ์ โพธิ์สุวรรณ
# เทอดศักดิ์ จันทร์แดง
# ประเวศน์ ปฐวิกรณ์ยิม
# เนตร ศศิประภายิม
# ฟ้าสั่ง พ.ธวัชชัย หรือ นายณรงค์ฤทธิ์ ปิรัง
# ปิ๊กมี่ เมืองชัยภูมิ
# ยอดเงิน ต.เฉลิมชัย
#ชลธาร อ.พิริยะภิญโญ
#พนมรุ้งเล็ก ไก่ย่างห้าดาวยิม
# วิษณุ ก่อเกียรติยิม
#ทับทิมแดง ศิษย์หลวงพ่อพูล
# สามารถเล็ก ก่อเกียรติยิม
# ยอดมงคล ว.แสงเทพ
#ฟ้าลั่นจูเนียร์ ศักดิ์กรีรินทร์
# จอมทอง ชูวัฒนะ
# อินทนนท์ ศิษย์ชะมวง
# เพชรบางบอน ก่อเกียรติยิม
#ณพ ฐิติพงศกร
#ขวัญพิชิต 13 เหรียญเอ็กซ์เพรส
# แสตมป์ ศิษย์หมอเส็ง
# นวพล นครหลวงโปรโมชั่น
# นกน้อย สิทธิประเสริฐ
# เอกตะวัน ม.กรุงเทพธนบุรี
#พลังพล ซีพีเฟรชมาร์ท
# ถิรชัย อ.เอกรินทร์
# เด่นนภา เกียรตินิวัฒน์
# สะท้านเมืองเล็ก ซีพีเฟรชมาร์ท
# ดาวเหนือ เรือใบไข่มุก
# พงษ์ศักดิ์เล็ก นครหลวงโปรโมชั่น
# ดนัย เงียบภูเขียว

**รายชื่อนักมวยสากลชาวไทยที่เคยชิงแชมป์โลกเฉพาะสถาบัน WBF และ WBU**
ต่อไปนี้เป็นรายชื่อนักมวยสากลชาวไทยที่เคยชิงแชมป์โลกเฉพาะสถาบัน WBF และ WBU แต่ไม่สำเร็จ
# วันวิน จ.เจริญ หรือนายมงคล วงษ์ชมภู 
# พรชัย ศิษย์พระพรหม หรือนายสมชาย ทับหนองแวง 
# ลูกน้ำ ส. วรพิน 
# อัศวิน ศิษย์หลักเมือง หรือนายโรจน์ อินคำ 
# อำนาจ สุโขทัย 
# ดอนเทพาย ดัทซ์บอยยิม (รัตนเดช ป.ปณิตา) 
# วันดี สิงห์วังชา หรือนายอ้อน ดูวิเศษ (จ.อุดรธานี) 
# บางแสน ศิษย์พระพรหม

**รายชื่อนักมวยสากลชาวไทยที่เคยชิงแชมป์โลกเยาวชน**
ต่อไปนี้เป็นรายชื่อนักมวยสากลชาวไทยที่เคยชิงแชมป์โลกเยาวชนแต่ไม่สำเร็จ
# โกศล ส.วรพิน
# พยัคฆ์ชัย ศิษย์ภราดร 
# แสงศักดา เจริญเกษม 
ขเข้าชิง
หมวดหมู่:ประเทศลักเซมเบิร์ก

ลักเซมเบิร์ก
ลักเซมเบิร์ก
ลักเซมเบิร์ก
ลักเซมเบิร์ก
หมวดหมู่:ประเทศที่ใช้ภาษาฝรั่งเศสเป็นภาษาทางการ
หมวดหมู่:ประเทศที่ใช้ภาษาเยอรมันเป็นภาษาทางการ
ลักเซมเบิร์ก
ลักเซมเบิร์ก
ลักเซมเบิร์ก
ลักเซมเบิร์ก
งามพรรณ เวชชาชีวะ

งามพรรณ เวชชาชีวะ (ชื่อเล่น: เจน; เกิด 27 มกราคม พ.ศ. 2505) เป็นนักเขียน นักแปลผู้มีชื่อเสียง และนักธุรกิจเกี่ยวกับลิขสิทธิ์วรรณกรรม เจ้าของ รางวัลซีไรต์ ประจำปี พ.ศ. 2549 ประเภทนวนิยาย จากงานเขียน "ความสุขของกะทิ" เป็นบุตรีของ ศาสตราจารย์นายแพทย์ อรรถสิทธิ์ เวชชาชีวะ กับ ศาสตราจารย์แพทย์หญิงสดใส เวชชาชีวะ มีชื่อเล่นว่า เจน เป็นบุตรีคนกลาง มีพี่สาว คือ ศาสตราจารย์แพทย์หญิงอลิสา วัชรสินธุ ผู้เชี่ยวชาญด้านจิตเวชเด็ก และมีน้องชายคือ นายอภิสิทธิ์ เวชชาชีวะ กรรมการ และรองประธานกรรมการ บริษัท สหพัฒนพิบูล จำกัด (มหาชน) อดีตหัวหน้า พรรคประชาธิปัตย์และอดีตนายกรัฐมนตรี คนที่ 27 ของไทย

**ประวัติการศึกษา**
เริ่มการศึกษาระดับอนุบาลที่ โรงเรียนอนุบาลยุคลธร และศึกษาต่อระดับประถมที่ โรงเรียนกุมารีการุณย์ และโรงเรียนสามมิตร จบการศึกษาระดับมัธยมต้นจาก โรงเรียนสตรีจุลนาค และระดับมัธยมปลายจาก โรงเรียนศรีวิกรม์ จากนั้นได้เข้าศึกษาจนสำเร็จปริญญาตรี สาขาภาษาฝรั่งเศส (เกียรตินิยมอันดับหนึ่ง เหรียญทอง) จาก คณะศิลปศาสตร์ มหาวิทยาลัยธรรมศาสตร์ ภายหลังได้ศึกษาต่อด้านการแปล และได้รับประกาศนียบัตรการแปล (อังกฤษ-ฝรั่งเศส-อิตาลี) จากโรงเรียนล่ามและการแปลของรัฐบาลเบลเยียม ในกรุงบรัสเซลส์

**ประวัติการทำงาน**
เริ่มทำงานครั้งแรก ที่ บริษัท มีเดียโฟกัส ในตำแหน่งเจ้าหน้าที่การแปล ก่อนจะเป็น เจ้าของและบรรณาธิการนิตยสาร "เพื่อนใหม่" ซึ่งเป็นนิตยสารสำหรับเด็กก่อนวัยรุ่น และปัจจุบันเป็น กรรมการผู้จัดการบริษัท ซิลค์โรด พับลิเชอร์ เอเยนซี จำกัด ซึ่งเป็นบริษัทตัวแทน ลิขสิทธิ์วรรณกรรม ให้กับนักเขียนและสำนักพิมพ์ทั่วโลก นอกจากนี้ยังเป็น ผู้บรรยายพิเศษด้านการแปลและลิขสิทธิ์ ให้กับมหาวิทยาลัยต่างๆ และเป็นกรรมการตัดสิน การประกวดนิทาน และวรรณกรรมเยาวชน

**ผลงาน**
งานแปล
มีผลงานการแปลจากภาษาอังกฤษ ฝรั่งเศส อิตาลี และภาษาอื่น กว่า 20 เรื่อง ได้แก่ ภิกษุกับนักปรัชญา, คู่มือธุรกิจลิขสิทธิ์, ด้วยรักและช็อกโกแลต, แฮร์รี่ พอตเตอร์กับถ้วยอัคนี, หนึ่งปีแสนสุขในโปรวองซ์, ปริศนาบันทึกลับสีดำ, ผมไม่กลัว, แสนสุขเสมอในโปรวองซ์, มาตาปารี เด็กชายจากดวงดาว, โนเวเชนโต้, ไฮดี้, เดเปอโร รักยิ่งใหญ่จากใจดวงเล็ก, ไหม, ไร้เลือด, เมล็ดแครอต, ดวงตาราชันย์, ออสการ์กับผู้หญิงเสื้อชมพู ,มหันตภัยใต้พิภพ ,ผจญภัยใต้อุโมงค์ , พิชิตอาทิตย์ใต้บาดาล, วันศุกร์คู่หูโรบินสัน ครูโซ ,บันทึกของซลาตาเด็กหญิงจากซาราเยโว, ดิ เอเมอรัลด์ แอตลาส แผนที่มรกตมนตรา เป็นต้น
*งานเขียนของตัวเอง
แปดสองสี่,นิยามความรัก, ความสุขของกะทิ และภาคต่อ ความสุขของกะทิ ตอน ตามหาพระจันทร์, เดียว, ฆาตกรรมตุ๊กตา, ใส่สีชีวิต, นิยามความรัก/โมงยามกับความรัก, ชนชาติไต, ความสุขของกะทิ ตอนในโลกใบเล็ก

**เกียรติประวัติ**
 ได้รับอิสริยาภรณ์ศิลปะและอักษรศาสตร์ชั้นอัศวิน (Chevalier de l’Ordre des Arts et des Lettres) จากกระทรวงวัฒนธรรม ประเทศฝรั่งเศส เมื่อวันที่ 25 กุมภาพันธ์                      พ.ศ. 2542 ในฐานะผู้มีผลงานด้านวรรณกรรม และเผยแพร่วัฒนธรรมฝรั่งเศส- ได้รับรางวัล วรรณกรรมสร้างสรรค์ยอดเยี่ยมแห่งอาเซียน (ซีไรต์) ประจำปี พ.ศ. 2549 ประเภทนวนิยาย จากผลงานเขียนเล่มแรก "ความสุขของกะทิ" ที่ขายลิขสิทธิ์ไปแล้ว 5 ภาษาใน 6 ประเทศ (สหรัฐอเมริกา ออสเตรเลีย ฝรั่งเศส เยอรมนี ญี่ปุ่น และ สเปน)

**อ้างอิง**
  สำนักพิมพ์อมรินทร์fix-attempted=yes -  ประวัตินักเขียนซีไรต์ 2006 ประเทศไทย date=2009-03-13 -  บทสัมภาษณ์ในนิตยสารสกุลไทย  date=2009-05-03 
หมวดหมู่:นักแปลชาวไทย
หมวดหมู่:นักเขียนชาวไทย
หมวดหมู่:นักประพันธ์รางวัลซีไรต์ชาวไทย
หมวดหมู่:บุคคลจากคณะศิลปศาสตร์ มหาวิทยาลัยธรรมศาสตร์
หมวดหมู่:สกุลเวชชาชีวะ
หมวดหมู่:บุคคลจากโรงเรียนศรีวิกรม์
แม่แบบ:บทความคัดสรร/กันยายน 2549

วันเข้าพรรษา เป็นวันสำคัญในพุทธศาสนาวันหนึ่ง ที่พระสงฆ์อธิษฐานว่าจะพักประจำอยู่ ณ ที่ใดที่หนึ่ง ตลอดระยะเวลาฤดูฝนที่มีกำหนดเป็นระยะเวลา 3 เดือน ตามที่พระธรรมวินัยบัญญัติไว้ โดยไม่ไปค้างแรมที่อื่น หรือที่เรียกติดปากกันโดยทั่วไปว่า จำพรรษา ("พรรษา" แปลว่า ฤดูฝน) พิธีเข้าพรรษานี้ถือเป็นศาสนพิธีสำหรับพระภิกษุโดยตรง ละเว้นไม่ได้ ไม่ว่ากรณีใด ๆ ก็ตาม เริ่มนับตั้งแต่วันแรม 1 ค่ำ เดือน 8 ของทุกปี และ สิ้นสุดลงในวันขึ้น 15 ค่ำ เดือน 11 หรือวันออกพรรษา อ่านต่อ...
บทความคัดสรรก่อนหน้านี้: สมเด็จพระนางเจ้าสิริกิติ์ พระบรมราชินีนาถ - งานฉลองสิริราชสมบัติครบ ๖๐ ปี - บาสเกตบอล
ที่เก็บถาวร  –  บทความคัดสรรอื่น ๆ
ประเทศแทนซาเนีย

แทนซาเนีย หรือชื่อทางการ สหสาธารณรัฐแทนซาเนีย (United Republic of Tanzania; Jamhuri ya Muungano wa Tanzania) เป็นประเทศที่อยู่บนชายฝั่งตะวันออกของแอฟริกา มีอาณาเขตทางเหนือจดเคนยาและยูกันดา ทางตะวันตกจดรวันดา บุรุนดี และสาธารณรัฐประชาธิปไตยคองโก และทางใต้จดแซมเบีย มาลาวี และโมซัมบิก ส่วนทางตะวันออกจดมหาสมุทรอินเดีย ประเทศตั้งชื่อมาจากแผ่นดินใหญ่แทนกันยีกาและเกาะแซนซิบาร์ที่อยู่นอกจากชายฝั่งตะวันออก แทนซาเนียเป็นสมาชิกของเครือจักรภพแห่งชาติ ตั้งแต่ประกาศเอกราชเมื่อ พ.ศ. 2504 เมื่อ พ.ศ. 2507 แทนกันยีกาได้รวมกับแซนซีบาร์ กลายเป็นสหสาธารณรัฐแทนแกนยิกาและแซนซิบาร์ และต่อมาได้เปลี่ยนชื่อเป็นสหสาธารณรัฐแทนซาเนีย เมื่อ พ.ศ. 2539 เมืองหลวงของแทนซาเนียย้ายจากดาร์เอสซาลามไปโดโดมา อย่างไรก็ดี สำนักงานของรัฐบาลหลายแห่งยังคงตั้งอยู่ในเมืองหลวงเดิม

**ภูมิศาสตร์**
แทนซาเนียเป็นประเทศที่ใหญ่เป็นอันดับที่ 13 ในแอฟริกาและใหญ่เป็นอันดับที่ 31 ของโลก มีพรมแดนติดกับเคนยาและยูกันดาทางเหนือ รวันดา บุรุนดี และสาธารณรัฐประชาธิปไตยคองโกทางทิศตะวันตก และแซมเบีย มาลาวี และโมซัมบิกทางตอนใต้ ประเทศแทนซาเนียตั้งอยู่บนชายฝั่งตะวันออกของทวีปแอฟริกา และมีชายฝั่งมหาสมุทรอินเดียยาวประมาณ 1,424 ชม (885 ไมล์) นอกจากนี้ยังประกอบด้วยเกาะนอกชายฝั่งหลายแห่ง เช่น อุนกูจา (แซนซิบาร์) เกาะเพมบา และเกาะมาฟีอาpage 1245
น้ำตกกาลัมโบในภาคตะวันตกเฉียงใต้เป็นน้ำตกที่สูงที่สุดเป็นอันดับสองในแอฟริกาและตั้งอยู่ใกล้ชายฝั่งตะวันออกเฉียงใต้ของทะเลสาบแทนกันยีกา ที่ชายแดนติดกับแซมเบีย พื้นที่อนุรักษ์อ่าวเมไนเป็นพื้นที่คุ้มครองทางทะเลที่ใหญ่ที่สุดของแซนซิบาร์

**ประชากรศาสตร์**
48,261,942 คน (ค่าประมาณการ เดือนกรกฎาคม พ.ศ. 2556)

**เชื้อชาติ**
ประกอบด้วยเผ่าพันธุ์ต่าง ๆ กว่า 120 เผ่า ซึ่งมีต้นกำเนิดจากเผ่า Bantu แต่ละเผ่าพันธุ์มีภาษาและสำเนียงเฉพาะของตนเอง และมีไม่เกิน 1 ใน 10 ของประชากร เผ่าที่มีขนาดใหญ่ ได้แก่ Sukuma และ Nyamwezi ส่วนประชากรในเกาะแซนซิบาร์และเกาะเพมบามีเชื้อสายแอฟริกันผสมอาหรับ

**อ้างอิง**

**แหล่งข้อมูลอื่น**
 รัฐบาล-  รัฐบาลแทนซาเนีย-  คณะรัฐมนตรีแห่งรัฐบาลแทนซาเนีย date=2009-10-26 
 การศึกษา
 ด้านการท่องเที่ยว- Tanzania

ท
หมวดหมู่:สหสาธารณรัฐ
หมวดหมู่:ประเทศในทวีปแอฟริกา
หมากรุกเกาหลี

หมากรุกเกาหลี หรือ จังกี (MR=changgi) เป็นเกมหมากรุกที่ชาวเกาหลีรับมาจากประเทศจีน มีตัวหมาก กระดาน และวิธีเล่นคล้ายจนเกือบเหมือนกับหมากรุกจีน โดยบนกระดานจะมี 9 เส้นขวางและ 10 เส้นตั้ง ในค.ศ. 2009 ได้มีการแข่งขันจังกีระดับโลกครั้งแรกที่ฮาร์บิน ประเทศจีน

**การตั้งหมากก่อนเริ่มเล่น**
ไล่ตั้งแต่ซ้ายมือมาแถวแรก ชา 자(เรือ) มา 마(ม้า) ซัง 상(ช้าง) ซา 사(องครักษ์) เว้นไว้หนึ่งช่อง ซา ซัง มา ชา แถวที่ 2 ที่กลางเขตวัง ฮัน 한,โช 초(ขุน) แถวที่ 3 หน้ามาทั้ง 2 ตัว โพ 포(ปืนใหญ่) แถวที่ 4 ตั้งพยอง, โชล 졸(เบี้ย) 5 ตัวที่หน้าเรือและช้าง

**การเดินและการกิน**
 ขุน เดินได้เฉพาะในเขตวัง สามารถเดินได้ตามเส้นภายในวัง- ซา เดินเหมือนกับขุน แต่สามารถเดินได้เพียงสี่จุดเท่านั้น- ช้าง สามารถเดินได้ไกลกว่าม้า 1 ช่อง เดินขึ้นไปด้านใดด้านหนึ่ง 2 ช่อง แล้วเดินในทิศทางตั้งฉากอีก 3 ช่อง- ม้า เดินเหมือนม้าของหมากรุกชาติอื่น- เรือ เดินเหมือนเรือของหมากรุกชาติอื่น- เบี้ย เดินได้ในตาตรง 3 ทิศทีละช่อง แต่ห้ามถอย แต่เบี้ยถ้าเดินเข้าไปในวังแล้ว จะสามารถเดินได้ตามเส้นวังด้วย- ปืนใหญ่ เดินได้ตาตรง 4 ทิศรอบตัวที่ละหลายช่อง แต่ต้องมีตัวข้าม ซึ่งไม่ใช่ปืนใหญ่ของทั้งสองฝ่าย และห้ามกินปืนใหญ่ฝั่งตรงข้าม

**อ้างอิง**

**แหล่งข้อมูลอื่น**
  Presentation, rules,history of janggi-  Janggi | Chess Variant Pages Note: the rules from this page don't match precisely those of the wikipedia article here.-  The Rules for Korean Chess date=2006-02-15 -  Janggi applet-  Korean Janggi Association (in Korean)- PDFlink| Essentials of Chinese Chess and of Korean Chess|217 KiB-  Brain TV, a Janggi cable TV channel (in Korean)
เกาหลี
หมวดหมู่:ประเทศเกาหลี
หมวดหมู่:เกมเกาหลี
หมวดหมู่:เกมกระดาน
หมวดหมู่:เกมกลยุทธ์นามธรรม
หมวดหมู่:วัดในจังหวัดเชียงราย

เชียงราย
เชียงราย
หมวดหมู่:ศาสนสถานในจังหวัดเชียงราย
หมวดหมู่:ศาสนาพุทธในจังหวัดเชียงราย
วงศ์ขิง

พืชวงศ์ขิง (Zingiberaceae) เป็นพืชที่มีเหง้า มีด้วยกัน 47 สกุล ประมาณ 1,000 ชนิดพืชตระกูลขิงหลายชนิดมีความสำคัญในฐานะเป็นไม้ดอกไม้ประดับ บ้างก็ใช้เป็นเครื่องเทศ หรือยาสมุนไพร พืชสำคัญได้แก่ ขิง ข่า ดาหลา กระชาย กระเจียว 

**คุณลักษณะ**

**อนุกรมวิธาน**
 ตระกูลย่อย Siphonochiloideae
** เผ่า Siphonochileae
*** Siphonochilus- ตระกูลย่อย Tamijioideae
** เผ่า Tamijieae
*** Tamijia- ตระกูลย่อย Alpinioideae
** เผ่า Alpinieae
*** Aframomum
*** Alpinia - ข่า
*** Amomum
*** Aulotandra
*** Cyphostigma
*** Elettaria - Cardamom
*** Elettariopsis
*** Etlingera
*** Geocharis
*** Geostachys
*** Hornstedtia
*** Leptosolena
*** Paramomum
*** Plagiostachys
*** Renealmia
*** Siliquamomum (Incertae Sedis) 
*** Vanoverberghia
** เผ่า Riedelieae
*** Burbidgea
*** Pleuranthodium
*** Riedelia
*** Siamanthus- ตระกูลย่อย Zingiberoideae
** เผ่า Zingibereae
*** Boesenbergia
*** Camptandra
*** Caulokaempferia (Incertae Sedis)
*** Cautleya
*** Cornukaempferia
*** Curcuma - Turmeric
*** Curcumorpha
*** Distichochlamys
*** Haniffia
*** Haplochorema
*** Hedychium
*** Hitchenia
*** Kaempferia
*** Laosanthus
*** Nanochilus
*** Paracautleya
*** Parakaempferia
*** Pommereschea
*** Pyrgophyllum
*** Rhynchanthus
*** Roscoea
*** Scaphochlamys
*** Smithatris
*** Stadiochilus
*** Stahlianthus
*** Zingiber - ขิง
** เผ่า Globbeae
*** Gagnepainia
*** Globba
*** Hemiorchis
*** Mantisia

**ลูกผสมระหว่างสกุล**
 ×Alpingera F. Luc-Cayol (Alpinia × Etlingera.)

**อ้างอิง**
  The phylogeny and a new classification of the gingers (Zingiberaceae) : evidence from molecular data-  A New Classification of the Zingiberaceae from the Third Symposium on Zingiberaceae date=2007-09-28
อำเภอนาวัง

นาวัง เป็นอำเภอหนึ่งในจังหวัดหนองบัวลำภู
ไฟล์:Tham Erawan.JPG|thumb|275px|ถ้ำเอราวัณ หรือ ถ้ำช้าง ตั้งอยู่ในตำบลวังทอง หนึ่งสถานที่ท่องเที่ยวที่สวยงามของหนองบัวลำภู เป็นถ้ำหินปูนขนาดใหญ่ตั้งอยู่บนเขาชาวบ้านเรียกเขานี้ว่า “ผาถ้ำช้าง”  เนื่องจากลักษณะเหมือนกับช้างหมอบ
รถสองแถว (บริเวณอำเภอนาวัง)

**ที่ตั้งและอาณาเขต**
อำเภอนาวังมีอาณาเขตติดต่อกับอำเภอข้างเคียง ดังนี้- ทิศเหนือ ติดต่อกับอำเภอนาด้วง (จังหวัดเลย)- ทิศตะวันออก ติดต่อกับอำเภอนากลาง- ทิศใต้ ติดต่อกับอำเภอศรีบุญเรือง - ทิศตะวันตก ติดต่อกับอำเภอนาด้วงและอำเภอเอราวัณ (จังหวัดเลย)

**ประวัติ**
ท้องที่อำเภอนาวังเดิมเป็นส่วนหนึ่งของอำเภอนากลาง ทางราชการได้แบ่งพื้นที่การปกครองออกมาตั้งเป็น กิ่งอำเภอนาวัง ตามประกาศกระทรวงมหาดไทยเมื่อวันที่ 31 มีนาคม พ.ศ. 2537 โดยมีผลบังคับตั้งแต่วันที่ 30 เมษายน ปีเดียวกัน และต่อมาในวันที่ 15 กันยายน พ.ศ. 2540 ได้มีพระราชกฤษฎีกายกฐานะขึ้นเป็น อำเภอนาวัง โดยมีผลบังคับตั้งแต่วันที่ 26 กันยายน ปีเดียวกัน- วันที่ 25 เมษายน 2510 ตั้งตำบลนาแก แยกออกจากตำบลนากลาง- วันที่ 5 สิงหาคม 2512 ตั้งตำบลนาเหล่า แยกออกจากตำบลนาแก- วันที่ 14 ตุลาคม 2512 เปลี่ยนแปลงเขตตำบลนาเหล่า โดยเปลี่ยนแปลงแนวเขตระหว่างตำบลหนองหญ้าปล้อง อำเภอวังสะพุง จังหวัดเลย กับเขตตำบลนาเหล่า อำเภอนากลาง จังหวัดอุดรธานี โดยใช้กึ่งกลางลำห้วยมะนาว เป็นแนวแบ่งเขต- วันที่ 23 ตุลาคม 2527 ตั้งตำบลวังทอง แยกออกจากตำบลนาเหล่า- วันที่ 15 กันยายน 2532 ตั้งตำบลวังปลาป้อม แยกจากตำบลนาแก- วันที่ 22 เมษายน 2535 จัดตั้งสุขาภิบาลนาเหล่า ในท้องที่หมู่ 1-2,5,7 ตำบลนาเหล่า และหมู่ 1,6,13 ตำบลนาแก- วันที่ 13 พฤศจิกายน 2535 ตั้งตำบลเทพคีรี แยกจากตำบลนาแก ตำบลด่านช้าง และตำบลนาเหล่า
*วันที่ 2 กันยายน 2536 แยกพื้นที่อำเภอหนองบัวลำภู อำเภอนากลาง อำเภอโนนสัง อำเภอศรีบุญเรือง และอำเภอสุวรรณคูหา จังหวัดอุดรธานี มาตั้งเป็น จังหวัดหนองบัวลำภู และเปลี่ยนชื่ออำเภอหนองบัวลำภู เป็นอำเภอเมืองหนองบัวลำภู- วันที่ 30 เมษายน 2537 แยกพื้นที่ตำบลนาเหล่า ตำบลนาแก ตำบลวังทอง ตำบลวังปลาป้อม และตำบลเทพคีรี จากอำเภอนากลาง มาตั้งเป็น กิ่งอำเภอนาวัง และให้ขึ้นกับการปกครองกับอำเภอนากลาง- วันที่ 26 กันยายน 2540 ยกฐานะจากกิ่งอำเภอนาวัง อำเภอนากลาง เป็น อำเภอนาวัง- วันที่ 25 พฤษภาคม 2542 ยกฐานะจากสุขาภิบาลนาเหล่า เป็นเทศบาลตำบลนาเหล่า ด้วยผลของกฎหมาย

**การแบ่งเขตการปกครอง**

**. .การปกครองส่วนภูมิภาค**
อำเภอนาวังแบ่งเขตการปกครองย่อยออกเป็น 5 ตำบล 51 หมู่บ้าน ได้แก่

**การปกครองส่วนท้องถิ่น**
ท้องที่อำเภอนาวังประกอบด้วยองค์กรปกครองส่วนท้องถิ่น 6 แห่ง ได้แก่- เทศบาลตำบลนาเหล่า ครอบคลุมพื้นที่บางส่วนของตำบลนาเหล่าและตำบลเทพคีรี- องค์การบริหารส่วนตำบลนาเหล่า  ครอบคลุมพื้นที่ตำบลนาเหล่า (นอกเขตเทศบาลตำบลนาเหล่า)- องค์การบริหารส่วนตำบลนาแก ครอบคลุมพื้นที่ตำบลนาแกทั้งตำบล- องค์การบริหารส่วนตำบลวังทอง ครอบคลุมพื้นที่ตำบลวังทองทั้งตำบล- องค์การบริหารส่วนตำบลวังปลาป้อม ครอบคลุมพื้นที่ตำบลวังปลาป้อมทั้งตำบล- องค์การบริหารส่วนตำบลเทพคีรี ครอบคลุมพื้นที่ตำบลเทพคีรี (นอกเขตเทศบาลตำบลนาเหล่า)

**อ้างอิง**

นาวัง
ตำบลเทพคีรี

ตำบลเทพคีรี แยกจากตำบลนาแกและรวมกับบางส่วนของตำบลนาเหล่า เมื่อ พ.ศ. 2535 โดยขึ้นกับอำเภอนากลางก่อน แล้วจึงโอนมาขึ้นกับอำเภอนาวังเมื่ออำเภอนาวังแยกออกจากอำเภอนากลางเมื่อปี พ.ศ. 2537 ในปัจจุบันเป็นตำบลหนึ่งในอำเภอนาวัง 

**อาณาเขต**
 ทิศเหนือ ติดต่อ ต.นาแก- ทิศใต้ ติดต่อ ต.อุทัยสวรรค์ (อ.นากลาง)- ทิศตะวันออก ติดต่อ ต.ด่านช้าง (อ.นากลาง)- ทิศตะวันตก ติดต่อ ต.นาเหล่า

**หมู่บ้าน**
ตำบลเทพคีรีแบ่งการปกครองออกเป็น 8 หมู่บ้าน ได้แก่ - บ้านนาชุมแซง- บ้านผาเจาะ- บ้านวังม่วง- บ้านวังโปร่ง- บ้านภูเขาวง- บ้านเทพคีรีใต้- บ้านเทพคีรีเหนือ- บ้านวังสามหาบ

**สถานที่สำคัญ**
 อบต.เทพคีรี- สถานีอนามัย- วัดถ้ำผาเจาะ- ถ้ำผาเจาะ  - วัดเทพนิมิต- บั้งไฟเทพคีรี

**แหล่งข้อมูลอื่น**
  thaitambon.com date=2006-09-12 
เทพคีรี
หมวดหมู่:อำเภอนาวัง
คณะรัฐมนตรี

คณะรัฐมนตรี (council of ministers หรือ cabinet) เป็นองค์กรฝ่ายบริหารระดับสูง โดยปกติจะมีผู้นำระดับสูงดำรงตำแหน่งในคณะรัฐมนตรี สมาชิกในคณะรัฐมนตรีจะถูกเรียกขานว่า รัฐมนตรี (อังกฤษ: ministers, secretary) โครงสร้างของคณะรัฐมนตรีในแต่ละประเทศมีความแตกต่างกัน บางประเทศ คณะรัฐมนตรีมีอำนาจเต็มในการบริหารประเทศ แต่บางประเทศคณะรัฐมนตรีมีบทบาทเป็นเพียงที่ปรึกษาของหัวหน้ารัฐบาลหรือประมุขของประเทศเท่านั้น คณะรัฐมนตรีโดยทั่วไป มีหน้าที่ในการบริหารประเทศตามที่ได้แถลงนโยบายไว้ต่อรัฐสภา ปฏิบัติหน้าที่ตามรัฐธรรมนูญและกฎหมายอย่างเคร่งครัด 
หัวหน้าคณะรัฐมนตรี สามารถเป็นนายกรัฐมนตรีหรือประธานาธิบดีก็ได้ ขึ้นอยู่กับโครงสร้าง ระบอบการปกครอง และ รัฐธรรมนูญของประเทศนั้นๆ บัญญัติไว้

**ที่มาของสมาชิก**
ในแต่ละประเทศ จะมีที่มาของสมาชิกคณะรัฐมนตรีแตกต่างกัน อย่างเช่น ในประเทศไทยตามรัฐธรรมนูญปี พ.ศ. 2560 มาตรา 158 นายกรัฐมนตรีมีอำนาจเต็มในการคัดสรรบุคคลที่สมควรได้รับการดำรงตำแหน่งของคณะรัฐมนตรีด้วยตัวเอง มิจำเป็นที่จะต้องได้รับการยินยอมจากฝ่ายนิติบัญญัติ แต่ในประเทศสหรัฐอเมริกา บุคคลที่จะดำรงตำแหน่งระดับรัฐมนตรีหรือเทียบเท่า ในคณะรัฐมนตรี จะต้องได้รับการยินยอมโดยวุฒิสภาก่อน  ขึ้นอยู่กับบทบัญญัติในรัฐธรรมนูญและกฎหมายที่เกี่ยวข้องในแต่ล่ะประเทศ 
สมาชิกคณะรัฐมนตรีบางคน อาจจะไม่ได้ถูกเรียกว่า "รัฐมนตรี" เสมอไป หรือ บางตำแหน่งของข้าราชการประจำ อาจจะเป็นสมาชิกคณะรัฐมนตรีโดยตำแหน่ง ยกตัวอย่างเช่น อัยการสูงสุดในสหรัฐ มิได้ดำรงตำแหน่งที่ถูกเรียกว่า "รัฐมนตรี" แต่ก็ถือว่าเป็นสมาชิกคณะรัฐมนตรีเช่นกัน เป็นต้น 

**ระดับสมาชิกคณะรัฐมนตรี**
บางประเทศ ตำแหน่งสมาชิกคณะรัฐมนตรีมีระดับราชการไม่เหมือนกัน ยกตัวอย่างเช่น:- ในประเทศไทย จะประกอบไปด้วยรัฐมนตรีว่าการกระทรวงฯ ซึ่งมีตำแหน่งสูงกว่า รัฐมนตรีช่วยว่าการกระทรวง และในอดีตก็มีตำแหน่งรัฐมนตรีสั่งราชการ และรัฐมนตรีสั่งราชการแทน (รักษาการ) ด้วย- ในสหราชอาณาจักรอังกฤษ รัฐมนตรีวงในจะถูกเรียกว่า Secretary ส่วนรัฐมนตรีวงนอกจะถูกเรียกว่า Minister (เทียบเท่ารัฐมนตรีช่วยฯ ในประเทศไทย) เวลาประชุมคณะรัฐมนตรี บางทีจะจำกัดเฉพาะรัฐมนตรีวงในเท่านั้น

**อ้างอิง**

**ดูเพิ่ม**
 คณะรัฐมนตรีไทย
เอเชียวีก

เอเชียวีก (Asiaweek) นิตยสารรายสัปดาห์ภายใต้บริษัทไทม์วอร์เนอร์ เอเชียวีกมีสำนักงานใหญ่อยู่ที่ฮ่องกง โดยเริ่มตีพิมพ์นิตยสารตั้งแต่ พ.ศ. 2518 และปิดตัวลงเมื่อวันที่ 7 ธันวาคม พ.ศ. 2544 นอร์แมน เพิร์ลสตีน บรรณาธิการบริษัทไทม์ รายงานว่า ตอนที่เอเชียวีกปิดตัวลง นิตยสารนี้มียอดขายที่ 120,000 ฉบับ
ไทม์ได้ซื้อ เอเชียวีกมาจากบริษัท Yazhou Zhoukan (亞洲週刊)

**อ้างอิง**

**แหล่งข้อมูลอื่น**
  นิตยสารเก่าออนไลน์ฉบับภาษาอังกฤษ date=2009-01-07 -  Asiaweek archives at CNN: 2000 to 1995-  Yazhou Zhoukan (亞洲週刊), เอเชียวีก ฉบับภาษาจีน
อแชียวีก
อแชียวีก
มหาวิทยาลัยเซี่ยงไฮ้เจียวทง

มหาวิทยาลัยเซี่ยงไฮ้เจียวทง (อักษรจีนตัวย่อ: 上海交通大学; อักษรจีนตัวเต็ม: 上海交通大學; พินอิน: Shànghǎi Jiāotōng Dàxué) เป็นหนึ่งในมหาวิทยาลัยรัฐที่เก่าแก่ที่สุดในประเทศจีน ก่อตั้งในปี พ.ศ. 2439 (ค.ศ. 1896) ในเมืองเซี่ยงไฮ้ สาธารณรัฐประชาชนจีน โดยมีนักศึกษากว่า 28,000 คน และมีคณาจารย์กว่า 1,400 คน
มหาวิทยาลัยเป็นที่รู้จักส่วนหนึ่งจากการจัดอันดับสถาบันอุดมศึกษา
มหาวิทยาลัยร่วมอยู่ในโครงการสานสัมพันธ์สู่เอเชียด้วยการฝึกงานและแลกเปลี่ยนนักศึกษา

**อ้างอิง**
เซี่ยงไฮ้เจียวทง, มหาวิทยาลัย
อักษรทมิฬ

ตัวอย่างของตลกาปปิยัมเขียนด้วยอักษรทมิฬ
อักษรทมิฬ พัฒนามาจากอักษรพราหมีของอินเดียโบราณ จารึกอักษรทมิฬเก่าสุดมีอายุราว พ.ศ. 43  วรรณคดีภาษาทมิฬ เก่าสุด คือ ตลกาปปิยัม (Tolkāppiyam) แต่งขึ้นเมื่อราว พ.ศ. 343

**พยัญชนะ**

**สระ**
บทสวดของศาสนาคริสต์เขียนด้วยอักษรทมิฬบนใบลาน
รูปพยัญชนะบางรูป เมื่อประสมกับสระอุและอู อาจต่างจากตัว க เช่น

**ตัวเลข**
௧ = 1, ௨ = 2, ௩ = 3, ௪ = 4, ௫ = 5, ௬ = 6, ௭ = 7, ௮ = 8, ௯ = 9, ௰ = 10, ௱ = 100, ௲ = 1000

**อักษรทมิฬในคอมพิวเตอร์**
สำหรับผู้ใช้วินโดวส์เอกซ์พี (Window XP) สามารถอ่านอักษรทมิฬ หรือพิมพ์ข้อความสั้นๆด้วยโปรแกรม Character Map ฟอนต์ Latha

**อ้างอิง**
  รูปและการออกเสียงของอักษรทมิฬ-omniglot.com - เอกสารประกอบการอบรมภาษาและวัฒนธรรมทมิฬสำหรับบุคคลทั่วไป คณะโบราณคดี มหาวิทยาลัยศิลปากร

**แหล่งข้อมูลอื่น**
-  Virtual Tamil Keyboard date=2007-02-20 
ทมิฬ
ท
หมวดหมู่:อักษรในตระกูลอักษรพราหมี
หมวดหมู่:อักษรในตระกูลอักษรพราหมี